CELEX: 32016D1193
Language: fi
Date: 2016-07-12 00:00:00
Title: Poliittisten ja turvallisuusasioiden komitean päätös (YUTP) 2016/1193, annettu 12 päivänä heinäkuuta 2016, palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta (EUPOL COPPS/1/2016)

22.7.2016   
            
            
               FI
            
            
               Euroopan unionin virallinen lehti
            
            
               L 197/1
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/1193,
   annettu 12 päivänä heinäkuuta 2016,
   palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta (EUPOL COPPS/1/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Poliittisten ja turvallisuusasioiden komitea, jäljempänä ’PTK’, on päätöksen 2013/354/YUTP 9 artiklan 1 kohdan nojalla valtuutettu Euroopan unionista tehdyn sopimuksen 38 artiklan kolmannen kohdan mukaisesti tekemään palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.
            
         
               (2)
            
            
               PTK hyväksyi 17 päivänä helmikuuta 2015 päätöksen (YUTP) 2015/381 (2), jolla Rodolphe MAUGET nimitettiin EUPOL COPPSin johtajaksi 16 päivänä helmikuuta 2015 alkavaksi ja 30 päivänä kesäkuuta 2015 päättyväksi kaudeksi.
            
         
               (3)
            
            
               PTK hyväksyi 7 päivänä heinäkuuta 2015 päätöksen (YUTP) 2015/1129 (3), jolla Rodolphe MAUGET'n toimeksiantoa EUPOL COPPSin johtajana jatkettiin 1 päivästä heinäkuuta 201530 päivään kesäkuuta 2016.
            
         
               (4)
            
            
               Neuvosto hyväksyi 7 päivänä heinäkuuta 2016 päätöksen (YUTP) 2016/1108 (4) EUPOL COPPSin toimeksiannon jatkamisesta 1 päivästä heinäkuuta 201630 päivään kesäkuuta 2017.
            
         
               (5)
            
            
               Unionin ulkoasioiden ja turvallisuuspolitiikan korkea edustaja on ehdottanut, että Rodolphe MAUGET'n toimeksiantoa EUPOL COPPSin johtajana jatketaan 1 päivästä heinäkuuta 201630 päivään kesäkuuta 2017,
            
         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Rodolphe MAUGET'n toimeksiantoa palestiinalaisalueilla toteutettavan Euroopan unionin poliisioperaation (EUPOL COPPS) operaation johtajana 30 päivään kesäkuuta 2017.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2016.
   
      Tehty Brysselissä 12 päivänä heinäkuuta 2016.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 185, 4.7.2013, s. 12.
   
      (2)  Poliittisten ja turvallisuusasioiden komitean päätös (YUTP) 2015/381, annettu 17 päivänä helmikuuta 2015, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2015) (EUVL L 64, 7.3.2015, s. 37).
   
      (3)  Poliittisten ja turvallisuusasioiden komitean päätös (YUTP) 2015/1129, annettu 7 päivänä heinäkuuta 2015, palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta (EUPOL COPPS/2/2015) (EUVL L 184, 11.7.2015, s. 17).
   
      (4)  Neuvoston päätös (YUTP) 2016/1108, annettu 7 päivänä heinäkuuta 2016, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 183, 8.7.2016, s. 65).